A Dinamo Zagreb gyõzelemmel hangolt a Fradi elleni BL-meccsre - videó
A horvát élvonalbeli labdarúgó-bajnokság 4. fordulójában a címvédõ Dinamo Zagreb szombaton este 2-1-re gyõzte le idegenben a legnagyobb riválisát, a Hajduk Split együttesét zárt kapus rangadón, így gyõzelemmel hangolt a Ferencváros elleni Bajnokok Ligája-meccsre.
A Dinamo a Livakovic - Stojanovic, Gvardiol, Dilaver, Leovac - Jakic, Ademi - Kastrati, Majer, Orsic - Petkovic összeállításban kezdte a meccset, ebbõl is látszik, hogy a címvédõ a legjobb csapatával lépett pályára, a koronavírusról szóló hírek után tehát nem tûnt súlyosnak a helyzet. Pályán volt például a 20 millió euróra taksált Josko Gvardiol, akit a Ledds United szeretne nagyon megszerezni.

A találkozón Kastrati találatával szerzett vezetést a vendég együttes a 42. percben, majd a második félidõ 50. percében Orsic duplázta meg az elõnyt. A Hajduk magyar játékosát, Gyurcsó Ádám a 86. percben cserélte le az edzõje, így már nem volt a pályán, amikor Juric a 88. percben szépített. Egyenlíteni viszont már nem sikerült, így gyõzelemmel hangolt a Dinamo a Fradi elleni jövõ hét szerdai BL-meccsre.

„Gratulálok a csapatomnak, mindig értékes Splitben a három pont. Sérülés sem nehezíti a további munkánkat, így Emir Dilaver esetében sem történt semmi komoly. Jó elõjelekkel készülhetünk a következõ mérkõzésünkre" - mondta Zoran Mamic, a Dinamo trénere a találkozót követõen.

A Dinamo focistája, Lirim Kastrati szerint a Hajduk elleni siker nagy lökést adhat a Ferencváros elleni találkozóra. Hozzátette, gyõzni mennek Budapestre. Az ugyancsak új igazolás, Kristijan Jakic szerint a játékukat tovább kell javítani a Ferencváros elleni összecsapásig, de derülátó a továbbjutással kapcsolatban.

1. HNL, 4. forduló
Hajduk Split–Dinamo Zagreb 1-2 (0-1)
Gólszerzõ: Juric (88.), ill. Kastrati (42.), Orsic (50.)